Auriga

Auriga inggih punika salah satunggaling rasi lintang saking 48 rasi lintang ingkang dipundhaptar wonten ing abad kaping kalih déning astronom Walanda, Ptolemy lan sampun mlebet 88 rasi lintan modhèren. Rasi lintang Auriga inggih mapan wonten ing belahan langit sisih lor, ing sak loripun garis khatulistiwa. Auriga inggih punika nama Latin saking tembung charioteer, ingkang gadhah gegayutan kaliyan variasi mitos charioteers ingkang mlebet wonten ing Erichtonius of Athens lan Myrtilius. Auriga inggih paling katingal ing salebeting wekdal dalu ing sasi winter wonten ing langit lor, sesarengan kaliyan gangsal rasi lintang sanèsipun ingkang kalebet lintang ing asterisme winter hexagon. Amargi deklinasi auriga ingkang radi mangalor, mila Auriga namung saged dpuntingali paling tebih ing drajat 34° lintang kidul.

Wonten ing petangan astronomi Cina, sekawan lintang ingkang paling baku wonten ing Auriga inggih punika, alpha, beta, theta, lan iota Auriga, ingkang punika sesarengan kaliyan lintang beta Tauri saking rasi lintang Wu Che utawi "five dhariots".

Rasi lintang Auriga gadhah laladan ingkang ambanipun kirang langkung 657 drajat persegi, ingkang punika sepalihipun laladanipun rasi lintang ingkang paling amba inggih punika rasi lintang Hydra. Rasi lintang Auriga ngewrat enem lintang ingkang dipunmangertosi minangka planit - planit. Rasi lintang punika saged dipuntingali ing garis lintang antawisipun +90° lan -40° lan badhé katingal ingkang saé piyambak manawi dipuntingali ing jam 9 dalu ing pungkasaning sasi Pebruari lan ing purwakaning sasi Maret.

 Lintang - lintang 
Déné lintang - lintang ingkang wonten ing rasi lintang Auriga ing antawisipun inggih punika kados makaten:
 Capella utawi Alpha Aurigae inggih punika lintang ingkang padhang piyambak wonten ing rasi lintang Auriga. Capella inggih punika lintang ingkang padhang piyambak nomer enem ing langit lan lintang ingkang padhang piyambak nomer tiga wonten ing belahan langit lor. Bangsa Yunani nyebat rasi lintang punika kanthi sebatan Aix lan wonten ing basa Roma, Capella ngemu teges "wedhus wadon". Lintang punika nggambaraken Amalthaea, wedhus ingkang ngrawat Zeus. Lintang sanèsipun ingkang lair sesarengan kaliyan Amalthaea ingkang ugi dipunsebat the Haedi (putra- putranipun), inggih dipungambaraken déning eta Aurigae lan zeta Aurigae, tangga tepalihipun lintang Capella.
 Beta Aurigae utawi Menkalinan inggih punika sistem lintang ingkang gadhah cahya sub raksasa pethak ingkang kalebet lintang rangkep tiga. Kalih komponenipun ingkang padhang inggih punika sub raksasa pethak tipe A lan lintang ingkang kaping tiga inggih ngemu cahya kurcaci abrit, ingkang namung badhé katingal mawi teleskop.
 Theta Aurigae utawi ing wekdal tartamtu dipunsebat Bogardus utawi Mahasim, inggih punika lintang binar kanthi tipe A.
 Iota Aurigae ingkang gadhah nama tradhisional Al Kab (cekakakn saking Kabdhilinan), inggih punila lintang ingkang ngemu cahya raksasa oranye tipe K ingkang tebihipun 512 taun cahya saking bumi.
 Lintang sanèsipun ingkang wonten ing rasi lintang Auriga inggih punika lintang psi Aurigae, ingkang kapérang saking sedasa lintang ingkang mapan caket kaliyan sak kiteripun rasi lintang Lynx. Lintang - lintang ingkang dipungambaraken wonten ing peta inggih punika lintang ''psi 1, psi 2, psi 3, psi 4, psi 5, psi 6, psi 7, psi 8, lan psi 9.

Auriga taksih kalebet kulawarga rasi lintang Perseus sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Lacerta lan Triangulum. Déné rasi lintang sanèsipun ingkang mapan wonten ing sak kiteripun Auriga inggih punika rasi lintang Camelopardalis, Perseus, Taurus, Gemini lan Lynx.Aurgae  (Dipunundhuh tanggal 25 Pebruari 2013)

 Cathetan suku 







































Kategori:Rasi lintang
Kategori:Artikel mawa basa krama